NØTTERØY HISTORIELAG

ÅRSMØTE 2018

Årsmøtet avholdes i Borgheims menighetssenter **onsdag 13. februar 2019 kl 18.30**.

Saksliste:

1. Godkjenning av innkalling og saksliste
2. Valg av møteleder og to representanter til å underskrive protokollen
3. Årsberetning for 2018
4. Regnskap 2018 med revisjonsrapport
5. Fastsettelse av kontingent
6. Innkomne forslag
7. Valg

-Styremedlemmer

-Valgkomite

-Revisor

Forslag som ønskes behandlet på årsmøte må være i hende styret en uke før møtet og sendes til E-post: [set@sf-nett.no](mailto:set@sf-nett.no) eller postboks 15, Borgheim 3143 Nøtterøy.

I anledning historielagets 40-års jubileum serveres bløtkake og kaffe.

Etter årsmøtet er det foredrag av Tor Gervin: «Lars Larsens ulykkelige historie – rettergang og straff, tukthus og slaveri»

**NØTTERØY HISTORIELAG**

**ÅRSBERETNING 2018**

**Styret**

Styreleder Sven Erik Tholander (ny), nestleder Svein Øksenholt, kasserer Jon Pande, sekretær Dag Mikkelsen, styremedlem Stein Engh, styremedlem Lise Sandereid, styremedlem Vigdis Kittang Ramstad, styremedlem Eva Bellsund (ny), Utenfor styret: Regnskapsfører Trine Langemyr, webansvarlige Richard Fossum/Einar M. Hay-Hansson, leder for Stiftelsen Fagertun Tor Carlstedt.

**KOMITEER, UTVALG OG TILLITSVERV**

**Valgkomite**

Grethe Christensen (leder)og Gisle Bjørnstad

**Redaksjonskomitéen for Njotarøy**

Redaktør Signar Idland, medlemmer Kari Tatjana Joukoff, Per Fredrik Velde, Svein Lundby, Tom Brodin

**Markedsgruppe Njotarøy**

Leder Dag Mikkelsen, Stein Engh, Jon Pande, Trine Langemyr

**Informasjons- og webkomitéen**

Web-redaktør Richard Fossum, Einar M. Hay-Hansson

**Programkomitéen**

Leder Lise S, Sandereid, Svein Øksenholt, Tore Dyrhaug, Eva Bellsund

**Samlingsutvalget**

Leder Svein Øksenholt (bibliotek), Bente Dyrhaug (skole), Bjørn Åge Linnehol (sjøfart), Stein Engh (foto og Mysensamling), Jon Pande (nye grupper)

**Brukerutvalget på Fagertun**

Leder Vigdis Kittang Ramstad, Grethe Marie Christensen, Kari-Lise Voldstad, Frans Uyttendaele

**Nøtterøy Historielag Håndverksgruppe**

Kåre Egtvedt, Kari Lise Voldstad, Kristin H Tingvoll

**Arrangementsansvarlige medlemsmøter**

Leder Ragnhild Freberg, styret.

**Arrangementsansvarlig Dugnad på hella**

Styret

**Søknadsgruppe**

Leder Stein Engh

**Komite for rehabilitering og synliggjøring av vindfløyen på Ramberg**

Leder Stein Engh, Ragnhild Freberg, Richard Fossum

**Regnskapsfører**

Trine Langemyr,

**Revisor**

Morgan Johnsen

**Styrerepresentasjon i Stiftelsen Fagertun**

Styremedlemmer oppnevnt av Nøtterøy Historielag: Tor Carlstedt (leder), Harald Bakke, Sven Erik Tholander. Vara: Grethe Marie Christensen, Helge Th. Andersen og Anne M. Lillelien Porter.

**Njotarøy**

Årsskriftets faste abonnenter har reservert ca. 725 eksemplarer. Opplaget i 2018 var 2100 eksemplarer

**Medlemstall**

NH har 944 medlemmer som er en hyggelig økning på ca. 5% fra i fjor.

**ARRANGEMENTER**

**14. februar: Årsmøte**

Borgheims menighetssenter. 60 fremmøtte. Årsmelding og regnskap ble godkjent uten anmerkninger. Valgkomite: Grethe Marie Christensen(leder), Inger Johanne Østgård, Hans Jørgen Hansen, Jon Pande og Stein Engh

Revisor: Morgan Johnsen.

Etter årsmøte kåserte journalist og redaktør **Einar Aaraas over temaet” Glimt fra Nøtterøy og verden anno 1928».** Han tok for seg bla sparefilosofien i Nøtterøy kommune, den politiske diskusjonen i kommunen, ny kanalbro og finansieringen av denne (lignet litt på dagens diskusjon), forholdet til Tønsberg kommune, valget 1928, humoristiske sitater fra diskusjonen i det politiske miljø og mye mer.

**14. mars: Lektor og æresmedlem Terje F. Gulbrandsen kåserte over temaet: Et historisk tilbakeblikk på videregående skoler på Nøtterøy**

Han kalte sitt foredrag «Pedagoger og Patrioter. Nøtterøy videregående skole – et dristig prosjekt».

60 fremmøtte. Dette ble et foredrag som omhandlet en lokal skolehistorisk studie med røtter 120 år tilbake i historien. På slutten av 1800 tallet ble Nøtterøy private middelskole etablert på Borgheim. Han førte oss gjennom hele skolehistorien fram til Nøtterøy gymnas ble midlertidig etablert i 1961 og videre til dagens videregående skole som ble innflyttet i 1977. Han la spesielt vekt på etableringen av sosialfaglinjen som var et banebrytende forsøk i skolesammenheng. Foredragsholder krydret sitt foredrag med mange selvopplevde historier etter 38 års sammenhengende arbeid som lektor på skolen.

**18. april: Arkitekt Øyvind Løken kåserte om Engebret Hougen under følgende overskrift: «En sidegate i Tønsberg – og en pioner i Tønsbergs kulturliv på 1800-tallet»**

40 fremmøtte. Hougen kom fra fattige kår i Sel og kom til Tønsberg i 1859 etter å ha tatt lærerutdanning på 1 år. Han ble ansatt som lærer og klokker og døde i Tønsberg i 1891. Han ble etter hvert i pioner innenfor skolevesenet. Han ble oppnevnt i en Kongelig kommisjon som skulle utarbeide en ny skolelov (1889). Dette sier noe om hans status innenfor skolevesenet på den tiden. Han hadde moderne tanker om innholdet og pedagogikken i undervisningen og hans visjon var å heve allmennskolenes anseelse. Folkeopplysning var noe av det viktigste han bedrev. Bl.a. var han med å etablere Arbeiderforeningen og var dens første formann. Han var en også redaktør i korte perioder i både Tønsbergs Blad og Tunsbergenseren.

Han var også poet, skribent og ivrig organisasjonsmann.

**22. mai: Dugnad på Søndre Hella**

I samarbeid med Nøtterøy Rotary var det våropprydning rundt gravfeltet. Ca. 25 fremmøtte, flest fra Rotary. En god jobb ble gjort, som vanlig i samarbeid med Arild Føleide.

**27.mai: Vårtur til Torås fort**

I strålende sommervær fikk vi guidet tur på Torås fort på Tjøme av en engasjert guide fra interesseforeningen. Ca. 35 interesserte deltagere deltok.

**26.august: Åpen dag på Fagertun**

Denne dagen har etter hvert blitt en tradisjon og ble i år igjen meget vellykket med rekordoppslutning, rekordomsetning og et godt driftsresultat. Skolesamlingen ble åpnet i Torødhuset denne dagen. Våre lokale bønder, Bjertnes og Fossaas stilte som vanlig med gratis grønnsaker for salg til inntekt for Historielaget.

**17. september: Dugnad i Søndre Hella**

Ca. 10 personer, flest fra Nøtterøy Rotary, gjennomførte høstdugnaden på Hella. Området fremstår som meget velholdt etter disse dugnadene og folk som går forbi er full av lovord for dette tiltaket.

**19. september: Vallø historielag v/Ragnar Henriksen «Saltverket på Vallø»**

80fremmøtte. Historielaget hadde invitert Vallø Historielag ved leder Ragnar Henriksen til å vise film og fortelle en interessant historie om Vallø Saltverk. Vallø Historielag har laget en film om Saltverket som er meget imponerende. Vi fikk en flott visuell opplevelse av hvordan det så ut der for nesten 300 år siden.

**24. oktober: Konservator Cecilia Gustavsen: «Svend Foyns kvinner»**

70 fremmøtte hadde kommet for å høre konservator ved Vestfoldmuseene Cecilia Gustavsen fortelle interessante historier om Svend Foyns 3 kvinner som var hans mor og hans 2 ektefeller.

**14. november: Leder i Olav Sletto selskapet Eva Almhjell: «…men folket er daude som stokkar her i Vestfold»**

50 fremmøtte. Disse hadde kommet for å høre på sosiolog Eva Almhjell, daglig leder av stiftelsen «Olav Sletto-selskapet, foredra om forfatter Olav Sletto.».

**30. november og 1. desember – Jul på gården**

Husflidslaget, i samarbeid med Historielaget, arrangerte som i fjor «Jul på gården”. 2 skoler ble invitert for å oppleve hvordan jul kunne feires i gamle dager. Dagen etter ble Fagertun åpen for publikum med tilsvarende aktiviteter.

**Andre aktiviteter**

Aktiviteten på Fagertun og i Historielaget har også i år vært meget høy og er stadig økende.

**Sommerskole på Fagertun:**

I år var vi med å arrangere sommerskole 6-10 august. Dette i samarbeid med Stiftelsen, Husflidslaget, Mellombolærens venner og Øyene Knivlag. 40 barn deltok i en ukes opplegg med husflid, smiing, skole som i gamle dager, tegnekurs, gamle uteleker og læring om gamle kjøkken hjelpemidler.

**Torødhuset, skolesamlingen:**

Ved hjelp av dugnadsgjengene i Stiftelsen, Mellom-Bolærens Venner og Øyene Knivlag er Torødhuset nå ferdig og 2.etasje er etablert som møterom. Skolesamlingen i 1.etasje ble åpnet i sommer. Her får barn og skoleklasser oppleve skolen og undervisning som i gamle dager.

**Kulturuka i Færder kommune:**

Historielaget deltok med aktiviteter i skolestua. Husflidslaget og Øyene knivlag hadde utstillinger og kursaktiviteter.

**Håndverks aktiviteter:**

Historielaget ønsker å fremme interessen for gamle håndverkstradisjoner. Det er etablert en egen smigruppe, med fokus på å engasjere barn og unge. Det arrangeres smikvelder for barn og unge hver uke. Her får de smi vikingsmykker, pyntegjenstander og praktiske gjenstander. Skoleklasser har vært med på smidager, samt at flere skoler har hatt smiaktiviteter for mindre grupper. På åpen dag er smiing en populær aktivitet. Vi regner med at ca. 200 barn har fått prøve seg som smed.

I bryggerhuset er det aktivitet og bakst i den gamle steinovnen.

En treskjærergruppe er under etablering.

**Vindfløyen på Ramberg:**

Historielaget har engasjert seg i bevaring av Sven Foyns Vindfløy på Ramdal. Arbeidet er fremdeles i gang og vi håper på å få gjennomført vedlikehold og tilgjengelighet i løpet av neste år.

**Sosiale medier:**

Historielagets hjemmeside er særdeles aktiv. Her finner man Historielagets program, organisasjon og artikler. Siden har en søkefunksjon slik at man kan finne aktuelle artikler fra gamle Njotarøy utgaver.

Facebook siden til Historielaget har over 900 følgere. Siden oppdateres fortløpende og formidler artikler, bilder etc.

**Befaring på Fagertun.**

Fagertun hadde hele kulturetaten i Færder kommune (9 personer) på besøk 31/10. De fikk omvisning, og fikk smi og også være elever i gamle dagers skole. Vi avsluttet med servering av husflidslagssveler i bryggerhuset med et påfølgende møte.

**Nye prosjekter:**

Det arbeides med å få etablert Sverre Mysens sportssamling i 2. etg. i Bryggerhuset. Vi venter bare på klarsignal fra bygningsetaten for at tilpasning av bygningen kan starte opp.

I hovedhuset ønsker vi å få etablert flere rom i historisk, tidsriktig stil og møblering.

Videre utnyttelse og utvikling av Fagertun som Nøtterøys bygdetun står høyt på prioriteringslisten. Se mer om dette i årets Njotarøy.

Førøvrig vil vi takk Stiftelsen og våre «samboere» Nøtterøy Husflidslag og Øyene knivlag for et godt og stimulerende samarbeid.

**Valgkomiteens innstilling 2019**

**I følge vedtak i forrige årsmøte ble følgende styremedlemmer valgt:**

Styreleder Sven Erik Tholander                     (På valg 2020)

Nestleder Svein Øksenholt                            (På valg 2019)

Kasserer Jon Pande                                      (På valg 2020)

Styremedlem Dag Mikkelsen                        (På valg 2019)

Styremedlem Eva Bellsund                           (På valg 2020)

Styremedlem Vigdis Kittang Ramstad          (På valg 2020)

Styremedlem Stein Engh               (På valg 2019)

Styremedlem Lise Sandereid                  (På valg 2019)

**Valgkomiteen foreslår følgende styre for 2019**

Styreleder Sven Erik Tholander Ikke på valg

Kasserer Jon Pande Ikke på valg

Styremedlem Dag Mikkelsen Gjenvelges for to år

Styremedlem Eva Bellsund Ikke på valg

Styremedlem Vigdis Kittang Ramstad Ikke på valg

Styremedlem Stein Engh Gjenvelges for to år

Styremedlem Lise Sandereid Gjenvelges for to år

Styremedlem Einar Hay-Hansen Velges for to år

Varamedlem Laila Synnøve Olsen Velges for 2 år

Styret konstituerer seg selv

**Som ny valgkomite** foreslås: Svein Øksenholt, Tone Meier og Laila Fossum. Komiteen konstituerer seg selv

**Som revisor** foreslås:

Morgan Johnsen

Valgkomiteen har bestått av: Grethe Christensen (leder)og Gisle Bjørnstad